PLAN ESPECIAL DE INFRAESTRUTURA E DOTACIÓNS PARA O SISTEMA XERAL INF-07 PREVISTO NO PXOM
ADMINISTRACIÓN LOCAL — Municipal — Mos (Urbanismo e Patrimonio, 27/03/2019)

Aprobado definitivamente de forma íntegra o Plan Especial de Infraestrutura e Dotacións para o Sistema Xeral INF-07 previsto no Plan Xeral de Ordenación Municipal do Concello de Mos, por acordo do Pleno da Corporación de data de 28 de xaneiro de 2019, con resolución da directora xeral de Ordenación do Territorio e Urbanismo de inscrición no Rexistro de Planeamento Urbanístico de Galicia en data de 20 de marzo de 2019 e de conformidade co establecido nos artigos 82 da Lei 2/2016, do 10 de febreiro, do Solo de Galicia, e 70.2 da Lei 7/1985, de 2 de abril, reguladora das bases de réxime local, en relación co artigo 65.2 do devandito texto legal, publícase o acordo de aprobación definitiva e planos de ordenación, con entrada en vigor aos 15 días da súa publicación. O Pleno da Corporación, na sesión ordinaria celebrada o día 28 de xaneiro de 2019, adoptou o seguinte acordo: Primeiro. Aprobar definitivamente o Plan especial de infraestruturas e dotacións para o sistema xeral INF-07 previsto no plan xeral do Concello de Mos, coas modificacións resultantes dos informes emitidos. Segundo. Publicar a aprobación definitiva no Diario Oficial de Galicia, para os efectos do establecido no artigo 82 da Lei 2/2016, do 10 de febreiro, do solo de Galicia. Esta publicación deberá realizarse no prazo dun mes desde a adopción da aprobación definitiva. Igual, xunto á publicación deste acordo publicarase a indicación das medidas adoptadas para o seguimento dos efectos no ambiente da aplicación do plan e a referencia ao enderezo electrónico no cal figurará o contido íntegro do plan á disposición do público. Terceiro. Comunicar o acordo de aprobación definitiva, en virtude do artigo 88 da Lei 2/2016, do 10 de febreiro, do solo de Galicia, á consellería competente en materia de urbanismo, para a súa inscrición no Rexistro de Plan Urbanístico de Galicia, achegando un exemplar en soporte dixital, debidamente dilixenciado. Cuarto. Notificar individualmente a aprobación definitiva do plan especial a todas as persoas titulares catastrais dos terreos afectados ás que xa se lles notificou a aprobación inicial deste, de conformidade co artigo 186.4 da lexislación da Lei 2/2016, do 10 de febreiro, do solo de Galicia, aprobado polo Decreto 143/2016, do 22 de setembro. O contido íntegro do devandito plan queda á disposición do público na web do Concello de www.mos.es e na sede electrónica https://mos.sedelectronica. gal Contra o acordo de aprobación definitiva da citada modificación, que pon fin á vía administrativa, por ser unha disposición de carácter xeral, cabe interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, contados desde o día seguinte ao da publicación deste anuncio, conforme o establecido na Lei 29/1998, do 13 de xullo. Todo iso sen prexuízo de interpoñer calquera outro recurso que se entenda máis procedente e sexa conforme dereito. Por tratarse dunha disposición administrativa de carácter xeral, a aprobación definitiva do Plan Especial non poderá ser obxecto de recurso en vía administrativa, podendo interpoñerse directamente contra a mesma recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán dende o día seguinte ao da súa publicación, segundo dispoñen os artigos 10 e 46 da Lei 29/1998, de 13 de xullo, reguladora da xurisdición contencioso-administrativa. Sen prexuízo da interposición polos interesados de calquera outro recurso que estimen procedente conforme a Dereito. O contido completo do Plan Especial poderá ser consultado na páxina Web oficial do Concello http: www.mos.es Documento asinado dixitalmente A Alcaldesa, Nidia Mª Arévalo Gómez